cyanic-selkie/wikianc huggingface dataset:
Aage Samuelsen
Livsløp
Aage var den tredje av i alt åtte søsken, og vokste opp i trange kår i bydelen Bakken i Skien. Som barn var han mye syk og lærte seg først å gå i fem-seksårs-alderen. Moren var musikalsk og kjøpte gitar til ham da han var 15 år. Aage lærte seg å spille både munnspill og gitar. Han sang og komponerte sanger hele sitt liv. Som 18-åring var han med og startet danse- og jazzband som reiste rundt og spilte, blant annet med Excelsior Band. Aage hadde i perioder problemer med alkoholmisbruk.
Aage ble omvendt første gang under den store kristne vekkelsen i 1931, men dette fikk ingen varig virkning. Sommeren 1944 opplevde han en ny omvendelse og ble med i pinsebevegelsen, i menigheten Tabernaklet Skien. Han deltok ivrig i vekkelsesarbeidet med sang og vitnesbyrd.
Aage vakte oppsikt med sin uformelle, personlige, humørfylt og direkte stil. Møter som han ledet fikk både stor oppslutning og ofte presseomtale. Aage Samuelsen ble flere ganger intervjuet i presse og radio. Han holdt på sin personlige stil, var ikke redd for å uttale seg. Han deltok også i humoristiske innslag, blant annet i radioprogrammet Har du lyst, har du lov, der han sang sammen med Leif Juster en selvironisk vise på melodien til Vi var arbeidskamerater, frøken Johansen og jeg.
Aage Samuelsen selv mente det var han som var modell for hovedpersonen i spillefilmen «Broder Gabrielsen» fra 1966, og tok seg svært nær av dette.
Hans kontroversielle måte å opptre på og hans syn på helbredelse, skapte splid blant pinsevennene. Det kom til en åpen konflikt og brudd med pinsebevegelsen i 1957. Etter dette stiftet han sin egen menighet med navnet Maran Ata. Denne menigheten gjorde han landskjent med stor aktivitet, eget menighetsblad m.m. Senere ble det brudd også mellom ham og Maran Ata, og han dannet Vekkeropet Maran Ata, som imidlertid aldri ble noe annet enn en tilsynelatende organisasjonsmessig forankring for personen Aage Samuelsen.
Mot slutten av sitt liv kjøpte han Dalen Hotel i Telemark, og hadde store planer om å gjøre dette til et senter for kristen virksomhet. Uerfaren som han var i forretninger, ble han offer for flere useriøse «investorer», og hele prosjektet endte i et økonomisk kaos. Aage Samuelsen døde av hjerteinfarkt i 1987. Det er grunn til å tro at alt oppstyret rundt hotellet bidro til dette.
Han ble begravet på Nordre Gravlund i Skien. Kåre Kristiansen forrettet under begravelsen.
Den mest kjente av sangene hans, O, Jesus, du som fyller alt i alle, brukes i alle kristne sammenhenger i Norge, og er også med i Norsk Salmebok og Norsk salmebok 2013. Den er spilt inn en rekke ganger og av en rekke artister, deriblant av Aage Samuelsens dattersønn Raymond Rissmann som reiser rundt som forkynnende sangartist etter et liv i rus.
Diskografi
Aage spilte inn en rekke sanger. Han hadde opp til flere album samtidig på VG-lista og Dagblad-lista, og han mottok en diamantplate, en gullplate og fire sølvplater. Tilsammen ble det 17 LP-plater, 15 78-plater, 16 EP-er og 38 singelplater. Albumet Det er vekkelsesluft over landet fra 1979 solgte mer enn 75 000 eksemplarer. En rekke artister har brukt Aages sanger, blant annet har Jan Groth utgitt to album med sine versjoner av Samuelsens sanger.
Symboler på Den europeiske union
Flagg
Flagget ble designet av Arsène Heitz og Paul Lévy i 1955 for Europarådet som dets symbol, og Europarådet aksepterte at det også ble adoptert av andre organisasjoner. I 1985 adopterte EU, som den gang var Det europeiske fellesskap (EF) som sitt flagg da EF ikke hadde noe flagg. Initiativet ble tatt av Europaparlamentet. Flagget er ikke nevnt i EUs avtaler, dets innlemmelse ble forkastet sammen med Den europeiske unions traktatgrunnlag.
Aage Samuelsen
78-plater
EP-er
Singler
Symboler på Den europeiske union
Flagg
Til tross for at flagget tilhører to adskilte organisasjoner, er det oftere assosiert med EU grunnet organisasjonens større profil og store bruk av symbolet i mange sammenhenger. Flagget har også blitt benyttet for å representere Europa i sportshendelser og som et pro-demokratisk banner utenfor organisasjonen. Det har delvis inspirert andre flagg, blant annet til de andre europeiske organisasjoner og de stater hvor EU har vært tungt involvert, som Bosnia-Hercegovina og Kosovo.
Hymne
Den ble adoptert av Den europeiske union i 1985. Den erstatter ikke nasjonalsanger, men har til hensikt å feire Europas felles verdier. Den blir spilt ved offisielle anledninger av både Europarådet og Den europeiske union.
Andre orkesterstykker som er identifisert med det felleseuropeiske er preludium til Marc-Antoine Charpentiers Te Deum, en storslått polyfon motett som er hymnen for Den europeiske kringkastingsunion (EBU), og spilles ved arrangementer som eksempelvis Eurovision Song Contest, både før og etter sendingene. UEFA Champions League (eller Mesterligaen) har en egen hymne som er et arrangement av Georg Friedrich Händels Kroningshymne, arrangert av Tony Britten og med et kor i tre offisielle språk. Den har siden 1992 blitt spilt før hver kamp i Mesterligaen og vist på fjernsyn.
Europadagen
Europadagen er en feiring av Europa som blir holdt årlig den 5. og den 9. mai grunnet forskjeller mellom Europarådet og Europaunionen. Den 9. mai 1950 var datoen til Schumandeklerasjonen, forslaget å slå sammen franske og vesttyske kull og stålindustrier. Dette er betraktet som et grunnleggende øyeblikk for hva som i dag er EU og var adoptert som dets flaggdag ved EU-toppmøtet i Milano i 1985. Europarådet ble grunnlagt den 5. mai 1949 og velger således denne dato for sin feiringer. Det etablerte denne datoen i 1964 og, til tross for en preferanse for 9. mai, det er fortsatt observert av en del europeiske stater grunnet Europarådets rolle i å forsvare menneskerettigheter, parlamentarisk demokrati og lovstyre, mens Schumandeklerasjonen var kun et forslag om forening av franske og tyske kull- og stålindustrier. 9. mai er dessuten sammenfallende med «Seiersdagen», slutten på den andre verdenskrig for de tidligere Sovjetstatene, skjønt denne feiret den 8. mai i Vest-Europa.
Symboler særskilt for EU
Europarådets symboler er også symbolene for Den europeiske union (unntatt for en mindre forskjell i datoene for Europadagen, se over). De følgende er ytterligere symboler som er opprettet av EU, men som i motsetningen til ovenstående er ikke relatert til Europarådet.
Motto
«Forent i forskjellighet» (In varietate concordia) er EUs motto og ble valgt den 4. mai 2000 etter en konkurranse som het «Et motto for Europa». Det valgte mottoet er inspirert av latinsk motto av Nobelsprisvinneren Ernesto Teodoro Moneta: In varietate unitas! Mottoet ble valgt av en rekke foreslått av skolebarn og deretter akseptert av presidenten for Europaparlamentet, Nicole Fontaine, som Diversité dans l'unité. I 2004 ble mottoet også skrevet på engelsk i den Europeiske forfatningen som feilet, artikkel I-8 om EUs symboler, «United in Diversity», og det opptrer på offisielle, engelskspråklige nettsteder for EU. Mottoet har siden blitt oversatt til alle de 23 offisielle språkene i 2004.
Impresjonisme
Viktige impresjonistiske kunstnere:
Symboler på Den europeiske union
Nyere hendelser
Den europeiske forfatning som fikk en dårlig skjebne, ville ha vært et juridisk vern av flagget, mottoet, hymnen og euro som offisielt tilhørende EU, men Lisboa-traktaten nevner ikke symbolene, bortsett fra euro som er gjort til den offisielle valutaen for unionen. Til tross for å ha blitt fjernet fra den nye avtalen vil EU-symbolene fortsatt bli benyttet som tidligere. Til sammenligning har en del land, som Storbritannia, ikke formelt adoptert deres nasjonale flagg i noen form, men er uansett de facto brukt som det.
Selv om symbolene ikke er nevnt i teksten av Lisboa-traktaten i seg selv, er en erklæring av seksten av medlemslandene om symbolene, inkludert flagget, som ble inkludert i den endelige forordningen av Lisboa-traktaten som slår fast at flagget, hymnen, mottoet og valutaen og Europadagen «vil for dem fortsette som symboler for å uttrykke følelsen av fellesskap til folket i Den europeiske union og deres troskap til det.»
Europaparlamentet protesterte mot fraværet av symboler i Lisboa-traktaten, og støttet et forslag til å bruke symbolene som flagget langt oftere i Parlamentet hvor parlamentsmedlem Jo Leinen foreslo at Parlamentet burde igjen ta avant-garde i deres bruk. Senere, i september 2008, foreslo Parlamentets Komité for forfatningsaffærer en formell endring i institusjonens regler prosedyrer for lettere å kunne benytte seg av symbolene: flagget skulle være tilstede i alle møterom (ikke bare halvsirkel) og ved alle offisielle hendelser; hymnen vil bli spilt ved begynnelsen av et nytt Parlament fulgt av valg og ved formelle møter; mottoet ville bli trykket på alle parlamentsdokumenter og Europadagen ville bli formelt anerkjent av Parlamentet.
Andre organisasjoner
Det har vært andre paneuropeiske organisasjoner som ikke har tatt til seg de samme symbolene som Europarådet og EU, eller har symboler som er avledet fra disse. Flagget til Det europeiske kull- og stålfellesskap, de første av tre europeiske samfunn, ble utviklet på samme tid som Europaflagget og deler bruken av stjerne og blåfargen, men har fullstendig forskjellig anordning og symbolisme.
Den vesteuropeiske unions flagg er avledet fra Europaflagget, men endret det for eget bruk. Sentralkommisjonen for navigasjon på Rhinen går forut dem alle, men dets flagg benytter også blåfargen og en sirkel med stjerne, men i en helt annen anordning og symbolisme.
Impresjonisme
Musée d'Orsay i Paris har i dag den største samlingen av malerkunst fra impresjonismen og postimpresjonismen.
Rolandstatuen i Bremen
Rolandstatuen i Bremen er en rolandstatue på markedsplassen i byen Bremen, mellom Bremen rådhus og Schütting (handelsbygningen). Fra 2004 er Rolandstatuen på UNESCOs liste over verdensarven.
Statuen er 5,47 meter høy og er plassert på en 60 cm høy sokkel. Den har ryggen mot en støttesøyle som er kronet med et ciborium i form av en baldakin. Med sokkel og ciborium rager Rolandstatuen 10,21 meter i været.
Centridini
Centridini er en gruppe av vepser som hører til familien Apidae. Disse store biene finnes bare i Amerika, og er et påfallende fauna-element i ørkener. De er meget raske flygere.
Utseende
Store bier, opptil 30 mm lange. De kan minne om slanke og korthårete humler.
Levevis
Centridini er solitære bier som bygger reir enkeltvis. Et særtrekk ved denne gruppen er at de i tillegg til nektar og pollen samler inn ulike oljer fra blomster, særlig fra planter i familien Malpighiaceae. Til dette har hunnene spesielle oppsamlingsorganer som består av kammer av flate børster på fotleddene på for- og mellombeina, eller fløyelsaktige puter. Arten Centris pallida, som lever i nordamerikanske ørkener, er godt studert med tanke på paringssystemet. Hannene av denne arten kjemper om ørkenområder som hunnene kan besøke, og de største hannene har en klar fordel. De fleste Centridini lever i tørre områder, gjerne i ørken. De er i stand til å være aktive ved meget høye lufttemperaturer da de aller fleste andre insekter må søke ly.
Utbredelse
Gruppen finnes bare i Amerika, og er utbredt fra Kansas i nord til Argentina i sør.
Helmut Kremers
Helmut Kremers (født 24. mars 1949) er en tysk tidligere fotballspiller som blant annet spilte for FC Schalke 04.
Han ble tatt ut til VM i fotball 1974, der laget hans vant gull. Hans tvillingbror, Erwin Kremers, var også profesjonell fotballspiller med landskamper for Tyskland.
Columbia County (Georgia)
Columbia County er et fylke i den amerikanske delstaten Georgia.
William Walker (leiesoldat)
William Walker (født 8. mai 1824 i Nashville, Tennessee, henrettet i Honduras 12. september 1860) var en nordamerikansk jurist, lege, journalist, eventyrer og leiesoldat.
Walker studerte medisin og jus. Han var deretter redaktør av et tidsskrift i New Orleans og San Francisco. I 1853 foretok han og en gruppe eventyrere en ekspedisjon til Baja California og Sonora for å erobre disse områdene fra Mexico, men måtte i 1854 på grunn av manglende forsyninger og angrep fra mexicanske tropper oppgi foretaket. Han ble tiltalt i San Francisco for nøytralitetsbrudd, men ble frikjent. I 1855 og det påfølgende år blandet han seg inn i Nicaraguas indre strider. Han ble først arméens øverstkommanderende, senere president (1856), men ble deretter beseiret av en sentralamerikansk trestatsallianse (1857). Han ble henrettet av myndighetene i Honduras under et forsøk på å vende tilbake til Sentralamerika. Han skrev The war in Nicaragua (1860).
Walkers bedrifter har vært inspirasjon til to filmer, begge riktignok laget med stor grad av fantasi i forhold til de faktiske begivenheter. Burn! (1969) med Marlon Brando og Walker (1987) med Ed Harris.
Bernard Baruch
Bernard Mannes Baruch (bəˈɹuk) (født 19. august 1870, død 20. juni 1965) var en amerikansk finansmann, aksjetrader, statsmann og presidentrådgiver. Etter sin suksess i forretningslivet, ble han rådgiver for de demokratiske presidentene Woodrow Wilson og Franklin D. Roosevelt i økonomiske spørsmål. Han er kjent for begrepet «kald krig» fra 1947, da han beskrev forholdet mellom USA og Sovjetunionen.
EM i terrengløp 2019
EM i terrengløp 2019 ble arrangert i Lisboa i Portugal den 8. desember 2019.
Amparo (Paraíba)
Amparo er en kommune i delstaten Paraíba i nordøstregionen av Brasil.
Ladejarlen videregående skole
Ladejarlen videregående skole, opprinnelig Det maritime skolesenter i Trondheim, var en offentlig videregående skole på Ladehammeren i Trondheim kommune.
Det maritime skolesenteret ble bygget i årene fra 1957 til 1964, etter tegninger av arkitekt Asbjørn Stein. Skolesenteret ble offisielt åpnet av kong Olav V den 12. oktober 1964. Skolesenteret bestod av flere kommunale og statlige fagskoler, som Trondheim navigasjonsskole (Sjømannsskolen), Trondheim maskinistskole, Trondheim tekniske fagskole, Statens kjølemaskinistskole, Statens fiskarfagskule og Trondheim kokk- og stuertskole. Fiskarfagskulen flyttet senere til Frøya.
I 1989 ble skolesenteret samlet til én administrativ enhet, Ladehammeren videregående skole. I august 2001 ble Trondheim kokk- og stuertskole, som hittil hadde holdt til på Ladehammeren, men stått selvstendig, slått sammen med Ladehammeren videregående skole til Ladejarlen videregående skole. På 2000-tallet hadde skolen ca. 400 elever, 130 studenter (tilknyttet Trondheim tekniske fagskole) og 120 ansatte.
I 2008 ble deler av Ladejarlen videregående skole vedtatt sammenslått med Charlottenlund videregående skole, og virksomheten flyttet dit. Hoveddelen av Ladejarlen ble slått sammen med Strinda videregående skole, som i 2013 flyttet inn i nye lokaler på Tyholt. Trondheim martime fagskole flyttet ut fra Ladehammeren i februar 2016, og Ship Modelling & Simulation Centre (SMSC) sommeren 2017. Bygningene har siden stått tomme.
Benjamin Creme
Benjamin Creme så Maitreya som oppfyllelslen av alle religioners forventninger. Han er Kristus, den femte Buddha, den skjulte Mahdi, en ny inkarnasjon av Krishna osv. Ifølge Creme var «alle disse ulike navn for samme vesen».
Det å sidestille Kristus med andre religioners sentrale skikkelser er et velkjent tema i New Age bevegelsens forløper teosofien. Teosofien bygger på skriftene til Helena Petrovna Blavatsky, som ble utviklet videre av Alice  A. Bailey. Det var hun som framfor noen lanserte begrepet «den nye tid» – New Age eller vannmannens tidsalder.
Benjamin Cremes «Kristus» og hans gjenkomst støtte på problemer. I likhet med Jehovas vitner sine profetier om verdens undergang, ble Maitreyas «Åpenbaringsdag» en ikke-begivenhet i 1982. Skuffelsen, som tydelig kom frem i Cremes nyhetsbrev samme år, ble siden erstattet av rasjonalisering.
Den 21.-22. april 1990 i London hevdet Creme at Maitreya organiserte et toppmøte med journalister, religiøse og politiske ledere fra hele verden. Her skal Maitreya ha kommet til syne og forsvunnet igjen etter å ha talt om sitt arbeid og sin lære. Creme sier at denne begivenheten ble referert i et amerikansk sensasjonsblad som skal ha sitert en biskop fra Vatikanet si: «Det er overveldende bevis på at Kristi tilbakevendelse allerede har funnet sted». Enda engang er «Åpenbaringsdagen» en nært forestående begivenhet, hvor forberedelsene til «Verdenslærerens» tilsynekomst for oss beskrives som «fullbrakte».
Benjamin Cremes lære er en variant av teosofien. Han bygger særlig på skriftene til  Alice Bailey, men folk som godtar Alice Baileys framstilling av  «Verdenslærerens» tilsynekomst, avviser Benjamin Cremes versjon. De hevder at han har misforstått viktige elementer av budskapet. De teosofiske impulser kan spores i Cremes/Maitreyas lære: ens sanne jeg er guddommelig,   kristendommens tradisjonelle lære er feilaktig, og Bibelen kan ikke forstås bokstavelig. Kristi legemliggjørelse blir omtolket i overensstemmelse med den okkulte (esoteriske) lære. Creme erklærer, at Maitreya overskygget Jesus i Palestina. Jesus som dengang var en Maitreya-disippel, er nå «Herren Jesus».
På samme måte blir Kristi gjenkomst omtolket, slik at Jesus ikke vender tilbake som Kristus, men som Maitreya.
Creme presenterer en særskilt  meditasjonsteknikk som skal stamme fra Maitreya. Den bygger  på   velkjente meditasjonsteknikker som  fokusering på et spesielt chakra (i dette tilfelle «ajna» chakra) og bruken av  mantra. Men hans «Overføringsmeditasjon» er ikke bare en individuell åndelig disiplin. I Cremes system er gruppemeditasjon et viktig middel til å overføre energi fra det «Åndelige Hierarki». Menneskeheten framstilles som en kanal for energier  som   «Hierarkiet» sender ut i verden. Dette finner vi også i andre grupper som bygger på Alice Baileys skrifter.
Et fast innslag i Maitreyas lære er forutsigelser om kommende verdensbegivenheter som  jordskjelv, orkaner, oversvømmelser m.m.   Maitreya har meddelt  at jordens omdreiningshastighet er redusert. Dette ble opplyst i en artikkel i Creme-bevegelsens tidsskrift «Share International» der det også heter: «Denne veldige begivenhet fant sted i slutten av juli 1988 og vil helt sikkert resultere i forandringer både på lang og kort sikt i jordens atmosfære, i luften, på land og i havene». I samme utgave av  bladet  heter det  at Maitreya har bragt jorda og sola tettere sammen, slik at temperaturen på  jorda stiger og matproduksjonen kan økes. Dessverre er det ikke lett å bekrefte disse data og de forklaringer, som følger med.
Norbert Nigbur
Norbert Nigbur (født 8. mai 1948) er en tysk tidligere fotballspiller som blant annet spilte for FC Schalke 04.
Han ble tatt ut til VM i fotball 1974, der laget hans vant gull.
Acta Apostolicae Sedis
Acta Apostolicae Sedis (AAS) er den offisielle tidende for Den hellige stol og Vatikanstaten.
Den utkommer med månedsnummer, selv om utgivelsene ikke utkommer med regulære intervaller. AAS inneholder viktige dokumenter gitt av paven og de forskjellige avdelinger innen den romerske kurie. Den oppfører også utnevnelser av forskjellig slag.
Da tidsskriftet begynte i 1865, bar det navnet Acta Sanctae Sedis. Dette ble endret til det nåværende navn under pave Pius X den 23. mai 1904, slik at årsnummereringen tar utgangspunkt i år 1904.
Ved du hvem du er?
Ved du hvem du er? er den danske versjonen av den britiske TV-dokumentarserien Who Do You Think You Are?, som ble vist første gang på DR1 i 2010.
Nicolas Darvas
Nicolas Darvas (født 1920, død 1977) var en danser, aksjetrader og forfatter. Han flyktet til Tyrkia under annen verdenskrig og kom til USA i 1951.
Cook County (Georgia)
Cook County er et fylke i den amerikanske delstaten Georgia.
Noni Jabavu
Helen Nontando «Noni» Jabavu (født 20. august 1919 i Eastern Cape i Sør-Afrika, død 19. juni 2008) var en sørafrikansk forfatter. Som forfatter signerte hun bøkene sine som Noni Jabavu. Hun var av xhosafolket.
Biografi
Noni Jabavu var født i 1919 i Eastern Cape. Hun ble født inn i en utdannet familie, der farfar var redaktøren John Tengo Jabavu, og faren var Davidson Don Tengo Jabavu, den første xhosa-professor i afrikanske språk og Latin ved universitetet i Fort Hare.
Tretten år gammel ble Noni Jabavu sendt på skole i England. Der bodde hun i en rekke år og ble en av de første kvinnelige afrikanske forfattere og journalister.
I 1955 returnerte hun til Sør-Afrika for et kortere opphold, og besøkte blant annet hennes far, professor D.D.T. Jabavu, i Fort Hare og slektninger ellers i Eastern Cape og Johannesburg. Boken The Ochre People, ble først utgitt i 1963, og var en levende fremstilling fra hennes opplevelser av landet hun elsket og de mennesker hun møtte. I 1960 kom hun med sin andre selvbiografi, Drawn in Colour. Begge bøkene ble skrevet tidlig i karrieren og fikk gode kritikker. Bøkene speiler hennes bakgrunn fra både Sør-Afrika og England, noe som gav henne et spesielt perspektiv på fremstillingene, og samtidig en uklar identitet til Vestens påvirkning i Afrika. Denne identitetskonflikten beskriver hun selv i Drawn in Colour (1960) slik:
Den omtalte engelske ektemannen var filmregissøren Michael Cadbury Crosfield, barnebarn av kveker og forretningsmann, Joseph Crosfield. Joseph Crosfield var en venn av Noni Jabavus farfar, John Tengo Jabavu.
Os kommunale Bilruter
Os kommunale bilruter var et rutebilselskap i Os i Nord-Østerdalen. Selskapet eksisterte i tidsrommet 1948–1973.
Peder M. Langøien, Os, var den første som drev bilrute i Os. Han etablerte rute Os-Seter (45 km) og drev den i tidsrommet 1924–1948.
Os kommune overtok i 1948 bilrutene i Os. I 1950 utvidet selskapet med rute til Røros (14 km) med en avgang per uke. Det ble også etablert ruter til Dalsbygda og ruta til Seter ble utvidet til Sømådalen. Den kommunale virksomheten tok navnet Os kommunale Bilruter.
Selskapet hadde først og fremst person- og godsruter i Os kommune. Tidlig på 1960-tallet startet selskapet godstrafikk utenfor rute (langtransport) og hadde 3-4 lastebiler med tilhengere til dette formålet utover 1960-tallet. På denne tida ble også skolerutene utvidet, og det ble egen rute til Tynset videregående skole en tid før fusjonen i 1973.
ISO 3166-2:IN
ISO 3166-2:IN er Indias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For India er det definert koder for 28 delstater og 9 territorier.
Hver kode består av to deler, atskilt av en bindestrek. Første del er IN, ISO 3166-1 alfa-2-koden for India. Andre del er to bokstaver.
Nåværende koder
<references group="upper-alpha"/>
Endringer
Følgende endringer i Indias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Éric Boullier
Éric René Boullier (født 9. november 1973 i Laval i Frankrike) er teamsjef i Formel 1-konstruktøren McLaren. Boullier er i tillegg visepresident for Formula One Teams Association (FOTA).
Éric Boullier er utdannet ved Institut polytechnique des sciences avancées.
Aparecida (Paraíba)
Aparecida er en kommune i delstaten Paraíba i nordøstregionen av Brasil.
Plaza Botero
Plaza Botero er en plass i sentrum av Medellín i Colombia. Den er oppkalt etter kunstneren Fernando Botero, som kommer fra Medellín. På plassen står det 23 skulpturer som er donert av ham. Den er omkransa av Museo de Antioquia og Palacio de la Cultura Rafael Uribe Uribe. Plassen ble innvia i 2004.
Dior
Dior har flere betydninger :
Landgraaf
Landgraaf er en kommune og et tettsted i den sørlige delen av den nederlandske provinsen Limburg.
Meyer Foshaug
Meyer Nilsen Foshaug (født 15. juni 1868 i Målselv, død 6. juni 1955 i Oslo) var en norsk gårdbruker og stortingsmann fra Målselv i Troms. Foshaug var sammen med Jørg Berge, Alfred Eriksen og John Lind-Johansen de aller første stortingsrepresentantene for Arbeiderpartiet.
Bakgrunn og lokalt virke
Foshaug ble født på gården Fosshaug i Målselv, som faren hans drev. 25 år gammel tok han over en tredjedel av farsgården og bygde eget gårdsbruk. Dette drev han fram til 1917, da han flyttet til eiendommen Bakkehaug.
Han var medlem av herredsstyret i Målselv fra 1902 til 1904 og deretter fra 1917. Han var ordfører fra 1926 til 1931 og viseordfører i 1945. Han hadde en rekke verv i kommunen og fylket.
Rikspolitiker
Foshaug representerte Tromsø amt på Stortinget 1903–1906, Senjen krets 1906–1918, Malangen krets 1919–1921 og Troms fylke 1922–1924 og 1928–1945. Valgperioden 1931–1933 var han 1. varamann, møtte deler av 1931- og hele 1932-sesjonen. Han var 1903–1909 medlem av gasje- og pensjonskomiteen, medlem 1910–1912 av, sekretær 1913–1924 og formann 1928–1930 i veikomiteen. 1934–1936 var han medlem av og 1937–1945 formann i vei- og jernbanekomiteen.
Bortsett fra perioden 1922–1924, da han representerte Norges Socialdemokratiske Arbeiderparti, var han stortingsrepresentant for Arbeiderpartiet.
Bortgang
Foshaug hadde vært en ivrig talsmann for at Norges skulle si opp unionen med Sverige, noe som skjedde i 1905. Da 50-årsjubileet for unionsoppløsningen skulle markeres i 1955, var han den ene av de to gjenlevende stortingsrepresentantene fra 1905, og var innbudt som en av hedersgjestene til markeringen. Han reiste til Oslo, men ble syk og døde dagen før jubileet skulle markeres. Bare få dager før hadde han vært til stede på en fest til hans ære i Bardu- og Målselvlaget i Oslo, som utnevnte ham til æresmedlem.
Han var året før blitt utnevnt til kommandør av St. Olavs orden. Han hadde også 7. juni-medaljen og kong Haakon VIIs jubileumsmedalje.
Aquilinae
Aquilinae (sanne ørner, bukseørner) er en underfamilie i haukefamilien (Accipitridae) som består av 38–39 arter med sanne ørner, fordelt over ti slekter. Årsaken til det variable antallet er usikkerhet knyttet til en art. Artene har tilnærmet kosmopolitisk utbredelse over landmassene, men er ikke tilstede i Antarktika. Mest vanlige er artene i tropisk strøk av Afrika, Asia og Australia, mens det kun lever fire arter i tropisk Sør-Amerika.
Biologi
Et felles karaktertrekk for denne underfamilien er at ekstremitetene hos alle artene er fjærkledde ned til føttene. På engelsk kalles derfor denne gruppen med ørner for booted eagles, noe som på norsk kan oversettes til bukseørner. Gruppen mangler imidlertid et offisielt norsk navn, jevnfør Syvertsen et al. (2008). Ellers varierer artene fra store til kjempestore i størrelse. Minst er dvergørn (Hieraaetus pennatus) og størst er kongeørn (Aquila chrysaetos).
Taksonomi
Aquilinae tilhører ei monofyletisk gruppe som er søstergruppen til Harpiinae (harpyørner), men gruppen inkluderer ikke verken Haliaeetinae (havørner), Buteoninae eller Circaetinae (slangeørner).
I en studie, publisert i det velrenommerte vitenskapelige tidsskriftet Zootaxa den 9. januar 2017, finner forskerne molekylær støtte for fem større klader i Aquilinae. Forskerne nevner også, at betegnelsen haukørner bare bør brukes om artene i slektene Nisaetus og Spizaetus. Og siden Aquila tidligere var ei parafyletisk gruppe, ble tre arter med flekkørner (disse er navngitt som skrikørner i Norge) flyttet til slekten Clanga.
Inndeling
Inndelingen følger HBW Alive og er i henhold til Thiollay (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn eller beskrivelser i parentes mangler offisielt norsk navn.
(a) N. limnaeetus (som mangler norsk navn, men er den som egentlige bærer navnet vekselskogørn i kildene) regnes ofte som underart til N. cirrhatus (som egentlig burde hett topphaukørn eller kronehaukørn). De to artene blir sammen med N. floris av noen (blant annet Avibase) også regnet som et artskompleks. I den grad denne fuglen regnes som en underart, er antallet arter i Aquilinae 38.
I tillegg til ovennevnte eksisterende ti slekter finnes også en slekt som er utdødd; †Harpagornis
Alagoinha (Paraíba)
Alagoinha er en kommune i delstaten Paraíba i nordøstregionen av Brasil med grenser til kommunene Cuitegi, Alagoa Grande, Mulungu, Guarabira, Pilões og Areia. Kommunen ligger i mikroregionen Guarabira.
Historie
Der kommunen Alagoinha ligger i dag brukte franske smuglere på slutten av 1500-tallet å passere på vei til Serra da Copaoba for å lete etter gull. Området var på det tidspunktet befolket av Potiguar-indianere.
Det har blitt sagt at bosettingen i regionen begynte da det i 1864 ble bygget et hus ved bredden av en innsjø. Dette huset ble brukt som overnattingssted for reisende; de fleste av overnattingsgjestene skulle til det store markedet i Mamanguape. Historikeren Coriolano Medeiros har presentert en annen versjon; han mente at tettstedet ble grunnlagt i 1870 av Luiz Honorato, som bygget hus der, slo seg ned og startet et kommersielt foretak.
Distriktet Paz de Alagoinha ble opprettet den 25. oktober 1921 ved lov nummer 533. Ved den administrative oppdelingen av Brasil i 1936, ble Alagoinha registrert som et av kommunen Guarabiras distrikter. Den samme statusen ble registrert ved oppdelingene i 1937 og 1938 samt i femårsperioden 1939 – 1943.
Alagoinha ble registrert som tettsted den 30. mars 1938 ved lovdekret nummer 1010. Den 31. desember 1943 ble navnet endret fra Alagoinha til Tauatuba, som betyr «overflod av rød leire» på de innfødtes språk. Fem år senere (1948) ble et lovforslag av deputadoHiati Leal vedtatt, og med dét ble navnet på nytt Alagoinha. Etter denne siste navneendringen startet en prosess for å få politisk uavhengighet, noe som ble oppnådd den 3. desember 1953 da lov nummer 979 ble vedtatt. Den 30. desember 1953 ble Alagoinhas første ordfører, Dr. Geraldo Gomes Beltrão, innsatt i embetet.
Johan Hendrik Caspar Kern
Johan Hendrik Caspar Kern (født 6. april 1833 i Purworejo, Indonesia, død 4. juli 1917 i Utrecht, Nederland) var en nederlandsk språkforsker og orientalist. I litteraturen er han vanligvis referert til som H. Kern eller Hendrik Kern.
Manovar
Manovar er norsk variant av engelske man-of-war, i det minste i Grimstad, og ble benyttet av Henrik Ibsen i hans dikt Terje Vigen (1861). Man-of-war var den engelske betegnelsen på store krigsskip i seilskutetiden. Den ble mest brukt om skipene med to eller flere kanondekk. Ordet manovar er en sammentrekning av det engelske og ble ofte brukt i sjøfortellinger fra Napoleonskrigene.
Ordet er nå så godt som ute av bruk i denne forstand, men er tatt i bruk av bandet Manowar. Ellers er det vanligste navnet på maneten portugisisk krigsskip det engelske portuguese mano'war eller norsk Portugisisk manovar.
«Man o'War» (1917–1947) var navnet på en berømt amerikansk fullblods galopphest i mellomkrigstiden.
Skiringssal
Skiringssal var en markeds- og kultplass i Vestfold, fem-seks km nordøst for dagens Larvik sentrum, i norrøn tid.
Skiringssal nevnes flere ganger i norrøn litteratur. Skiring kan bety «den skinnende» og refererer til guden Frøy. Frøy var guden for godt år og fred, fruktbarhet, grøderikdom, fremgang og handel. I den forstand kan Skiringssal bety «Frøys hall». De skriftlige, historiske kildene forteller om Ynglingkongenes Skiringssal, kongssete og maktsentrum for Norges første by, Kaupang.
Det er en vanlig antagelse at Skiringsal er det samme som Skiringes heal, som nevnes av den nordnorske sjøfareren og handelsmannen Ottar fra Hålogaland (rundt 880-tallet) da han fortalte om «nordmennenes land» til Alfred av England, og om reisen han hadde gjort langs norskekysten, innom Skiringssal og Hedeby, før han kom til London.
Skiringssal folkehøyskole i Sandefjord er oppkalt etter stedet.
Utgravning
Utgravningene av Kaupangen i Skiringssal avdekker et bysamfunn som stammer helt tilbake fra 800-tallet. Kaupang var det generelle norrøne navnet for «kjøpstad», «by», «handelsplass», mens Skiringssal trolig var vikingtidens navn på stedet.
I 2000 ble tuftene etter gildehallen på kongsetet til Skiringssal-kaupangen, oppdaget og gravd ut på Huseby nær Kaupang ved Viksfjorden i tidligere Tjølling kommune. På et naturlig høydedrag ble restene etter en 33 x 10 meter stor hall gravd fram, plassert på et kunstig formet platå som kan minne om funn fra Uppsala i Sverige.
På 700-tallet, da ynglingekongene Halfdan Kvitbein og Øystein Fjert regjerte, var Skiringssal det sentrale maktsentret som kontrollerte og beskyttet vikingenes handelsplass på Kaupang. Stedet der hallen Skiringssal ble gravet ut, heter i dag Huseby.
Arara
Arara er en kommune i delstaten Paraíba i nordøstregionen av Brasil.
Wolfgang Kleff
Wolfgang Kleff (født 16. november 1946) er en tysk tidligere fotballspiller som blant annet spilte for Borussia Mönchengladbach.
Han ble tatt ut til VM i fotball 1974, der laget hans vant gull.
Coweta County
Coweta County er et fylke i den amerikanske delstaten Georgia.
Kemy Agustien
Germain «Kemy» Agustien (født 20. august 1986 i Willemstad) er en fotballspiller fra Curaçao. Han er midtbanespiller og har spilt for en rekke klubber, deriblant Brighton & Hove Albion.
Tyskland under Vinter-OL 1992
Tyskland under Vinter-OL 1992. 111 sportsutøvere, syttifem menn og trettiseks kvinner fra Tyskland deltok i elleve sporter under Vinter-OL 1992 i Albertville i Frankrike. Tyskland ble beste nasjon med ti gull-, ti sølv- og seks bronsemedaljer. Bobkjøreren Wolfgang Hoppe var Tysklands flaggbærer under åpningsseremonien.
Penn Zero: Part-Time Hero
Penn Zero: Part-Time Hero er en amerikansk animert eventyr- og komiserie for barn som har gått på Disney XD siden 2014. Serien er produsert av Disney Television Animation. Thomas Middleditch, Adam DeVine, Tania Gunadi, Alfred Molina og Larry Wilmore gir stemmene til hovedrollene.
Hurtigløp på skøyter under Vinter-OL 1948 – 1500 meter herrer
1 500 meter hurtigløp på skøyter var en øvelse med hurtigløp på skøyter under Vinter-OL 1948 programmet. Konkurransen ble avholdt lørdag den 2. februar 1948.
45 skøyteløpere fra 14 nasjoner deltok i øvelsen.
Rekorder
Dette var gjeldende rekorder verdens og olympisk rekorder (i sekunder) før Vinter-OL I 1948.
Alle tre medaljevinnere var raskere enn gjeldende olympisk rekord. Sverre Farstad satte ny olympisk rekord med 2.17,6 sekunder.
Kjell Lejon
Kjell Lejon (født 1. februar 1958 i Horda) er professor i religionsvitenskap med innretning mot historisk teologi ved Linköpings universitet, prest i Svenska kyrkan, og forfatter.
Lejon var tidigere domkirkekapellan i Uppsala domkyrkoförsamling i Uppsala.
Han var biskopskandidat for bispedømmet Göteborgs stift i 2003.
Yukio Kasaya
Yukio Kasaya (født 17. august 1943) er en japansk tidligere skihopper.
Sesongen 1971/1972 vant han de tre første rennene i hoppuka, men måtte dra hjem på grunn av forberedelser til OL på hjemmebane. Han gikk dermed glipp av en opplagt sammenlagtseier. Kanskje var det et klokt valg, for Kasaya ble olympisk mester i normalbakken under Sapporo-OL. Landsmennene Akitsugu Konno og Seiji Aochi sørget for tredobbelt japansk triumf. Kasaya var den første asiat som vant et OL-hopprenn.
Fotballklubben Fosen
Fotballklubben Fosen (stiftet 24. oktober 1989) er en fotballklubb fra Bjugn i Trøndelag. FK Fosen tilbyr både senior- og aldersbestemt fotball for begge kjønn. A-lagene spiller i 2012 henholdsvis i 5. divisjon (menn) og 3. divisjon (kvinner). Kvinnelaget er et samarbeid med Ørland, som også J19-laget til klubben er.
Cochabamba (andre betydninger)
Cochabamba kan sikte til:
Janco Visjon
Janco Visjon var en TV-stasjon med sendenett i Oslo, og har blitt omtalt som forløperen til TVNorge. Selskapet har sitt utspring fra selskapet Janco Kabel-TV, tidligere Get, nåværende Telia.
Verdenscupen i roing 2019
Verdenscupen i roing 2019 ble organisert av Det internasjonale roforbundet og begynte 10. mai i Plovdiv og ble avsluttet 17. juli i Rotterdam.
Cochabamba (distrikt i Huaraz)
Cochabamba er et distrikt i provinsen Huaraz i regionen Ancash i Peru. Distriktet grenser til provinsen Yungay i nord, til distriktet Pariacoto i øst og til provinsen Casma i vest. Distrikthovedstaden er Cochabamba.
Hermann Weingärtner
Hermann Weingärtner (født 24. august 1864 i Frankfurt an der Oder død 22. oktober 1919 i Frankfurt an der Oder) var en tysk turner.
Han deltok i de første olympiske lekene i Athen i 1896. Han ble olympisk mester tre ganger. Individuelt vant han konkurransen i svingstang. Han kom på andreplass i ringer og bøylehest. I hopp kom han på tredjeplass.
Han ble dobbel olympisk mester med det tyske laget både i svingstang og skranke lagkonkurranse.
Weingärtner omkom under en drukningsulykke i 1919 under en redningsaksjon i elven Oder.
Ptolemaios VI Filometor
Ptolemaios VI Filometor (gresk: Πτολεμαῖος Φιλομήτωρ; ca. 186–145 f.Kr.) var konge og farao av det ptolemeiske kongedømme i Egypt i tiden 181 til 145 f.Kr. Han var sønn av Ptolemaios V Epifanes og Kleopatra I Syra, og bror av Kleopatra II som han også giftet seg med i henhold til egyptisk skikk.
Barnekonge
Ptolemaios etterfulgt offisielt da han var rundt fem år gammel i 180 f.Kr. etter at hans far var blitt myrdet, men hans mor styrte som regent i hans sted fram til hennes død i 176 f.Kr. Hans epitet, Filometor, betyr «han som elsker sin mor», φίλος («elskede», «venn») + μήτηρ («mor»). Det påfølgende året giftet han seg med sin søster Kleopatra II slik skikken var blant de egyptiske faraoer.
I 170 f.Kr. krevde vokterne til Ptolemaios VI Filometor tilbakelevering av Koilesyria. Selevkiderikets Antiokos IV Epifanes grep initiativet med å angripe Egypt, og startet således den sjette syriske krig. Antiokos IV invaderte Egypt i 169 f.Kr., og til tross for at han var seierrik, klarte ikke å erobre Alexandria eller ta Ptolemaios VI til fange, men Egypt var beseiret og var underlagt Selevkiderikets krav. Antiokos IV krevde at Ptolemaios VI sendte vekk sine rådgivere Komanos og Kineas, og fikk nye. I praksis ble Ptolemaios VI gjort til hans vasallkonge.
Triumviratet
I Alexandria gjorde folket opprør og utropte Kleopatra II og Ptolemaios VIs sønn Ptolemaio VII Neos Filopator til felles herskere. Men allerede året etter kom Ptolemaios VI til ordning med Kleopatra II og sønnen. Samtidig dukket også Ptolemaios VIs bror opp og krevde sin rett som hersker i disse urolige tidene. Han hadde samme fornavn, Ptolemaios VIII «Fyskon» («store mave»). Disse tre inngikk et triumvirat. I 168 f.Kr. invaderte Antiokos IV Egypt på nytt, slo seg helt fram til hovedstaden og la Alexandria under beleiring. Han ville ha erobret byen om ikke den romersk ambassadør Gaius Popilius Laenas oppsøkte ham og slo truende fast at om han ikke trakk seg tilbake ville Selevkideriket være i krig med Romerriket. Antiokos IV valgte å trekke seg tilbake.
I tiden 169–164 f.Kr. styrte triumviratet i Egypt; Ptolemaios VI, hans søsterdronning Kleopatra II og hans yngre bror Ptolemaios VIII Fyskon. Forholdene var fortsatt urolige og i 165 f.Kr. kom det nytt opprør fra de innfødte egypterne. Året etter var de kriger i både Faiyum og Thebais, og det samme året ble Ptolemaios VI fordrevet av sin bror.
Enekonge
Han reiste til Roma for å søke støtte. I juli 163 f.Kr. er han tilbake i Egypt og tok tronen tilbake. Han erklærte amnesti for opprørerne og ga tilflukt i Egypt for jøder som hadde flyktet fra krigen i Judea mellom Antiokos IV og makkabeerne (de jødiske opprørerne). Ptolemaios VIII Fyskon ble gjort til hersker av Kyrenaika (den østlige kystregionen av Libya). Ptolemaios VI Filometors forsøkte å utvide sin makt ved å erobre Kypros, men feilet. I Egypt var Ptolemaios VI Filometors styre urolig med stadige opprør. Han forsøkte å forsone seg med den yngre broren ved å tilby ham sin datter Kleopatra Thea.
Krigen i Syria
I 150 f.Kr. blandet han seg inn i de indre forhold i Selevkideriket. Etter Antiokos IV Epifanes' død støttet han først Demetrios I Soter, men skiftet deretter side og støttet motkongen Aleksander I Balas, en tvilsom fyr som utga seg for å være en sønn av Antiokos IV Epifanes, og lot ham gifte seg med sin datter Kleopatra Thea. I 147 f.Kr. dro Ptolemaios VI til Syria med sin hær for å støtte Aleksander I Balas mot Demetrios II Nikator, en sønn av Demetrios I Soter som døde i 150 f.Kr. Ganske snart fant Ptolemaios VI det for godt å bytte side og gi sin støtte til Nikator. Datteren Kleopatra Thea giftet seg på nytt med Demetrios II Nikator i 145 f.Kr.
I slaget ved Antiokia ble Aleksander I Balas beseiret og flyktet sørover til nabateere øst for Palestina, men de ønsket å stå på god fot med egypterne og kappet av ham hodet og sendte det til den egyptiske kongen. Men Ptolemaios VI var blitt dødelig såret i det samme slaget og døde kort tid deretter. De egyptiske troppene marsjerte hjem, uten leder og desillusjonerte, og med Balas også død, ble Demetrios ubestridt hersker av Selevkideriket.
Hans sønn og arving, Ptolemaio VII Neos Filopator ble myrdet av Ptolemaios VIII Fyskon som deretter ble konge av ptolemeiske Egypt. Kleopatra II giftet seg med den nye kongen, og han giftet seg samtidig med hennes datter Kleopatra III
Nichiko Niwano
Nichiko Niwano (庭野日鑛) er president for Risshō Kōsei Kai og den eldste sønnen til foreningens grunnlegger Nikkyo Niwano.
Nichiko ble født kort tid etter at faren hadde grunnlagt Risshō Kōsei Kai. I 1958 begynte Nichiko på fakultetet for buddhistiske studier ved Rissho University og to år senere, i 1960, ble han utnevnt til farens etterfølger i Risshō Kōsei Kai. Da han gikk ut fra universitetet i 1968 fikk han en lederstilling i organisasjonen og ble president for organisasjonens seminar. I 1967 giftet han seg. Sammen med konen har han fire døtre.
Presidentskap
Allerede i 1960 ble det offentliggjort at Nichiko skulle etterfølge sin far som president for Risshō Kōsei Kai, og dette skjedde på farens 85-årsdag i 1991. Etter at han tok over organisasjonen, har han sett den vokse og har gitt forelesninger og prekener ved flere Risshō Kōsei Kai-sentre i Japan og andre steder. Nichiko Niwano har skrevet flere bøker og har fortsatt farens virke med interreligiøst arbeid. Han har vært president for World Conference of Religions for Peace og formann for Shinshuren. og deltar jevnlig på interreligiøse møter.
Leudal
Leudal er en kommune i den sentrale delen av den nederlandske provinsen Limburg. Kommunen ble dannet den 1. januar 2007 ved en sammenslåing av kommunene Haelen, Heythuysen, Hunsel og Roggel en Neer.
Andy Lau
Andy Lau (Kinesisk: 劉德華; født 27. september 1961 i Hongkong) er en kinesisk skuespiller og sanger innen sjangeren Cantopop. Hans kinesiske navn er Lau Tak Wah (på kantonesisk) eller Liú Dé Huá (på mandarin). Han har deltatt i minst hundre filmer og har sunget et betraktelig antall popmelodier. Han har også produsert filmer.
Stefan Reuter
Stefan Reuter (født 16. oktober 1966) er en tysk tidligere fotballspiller som blant annet spilte for Borussia Dortmund.
Han ble tatt ut til VM i fotball 1990, der laget hans vant gull.
Haifinnesuppe
Haifinnesuppe (鱼翅; kantonesisk (jyutping): jyu4 ci3; pinyin: Yú Chì) er en opprinnelig kantonesisk regionalrett som etterhvert er blitt felleseie i det kinesiske kjøkken.
Den skattes i Kina mindre for sin smak enn for sin gelatinaktige konsistens som får den til å minne om svaleredesuppe, og fordi den i folkemedisinen anses for å styrke livskraft og indre organer. Haifinnebruskens konsistens er slik at den meget lett tar opp i seg smaken fra andre ingredienser. Den er etterhvert så kostbar at den mest spises av prestisjegrunner, som ved festbanketter og bryllup.
Grunnlaget for suppen er den egentlig temmelig smaksfattige bruskaktige substans som haiens finner er bygd opp av. Denne kokes i kyllingkraft til den oppløses i flise- og flakaktige bestanddeler, som kan minne om tynne glassnudler eller av mungobønnestivelse. Det er forøvrig et langt billigere grunnlag som den uekte haifinnesuppen som regel lages av.
Tørkede og blekede haifinnefliser kan kjøpes i kinesiske matvareforretninger, og regnes som én av «havets fire skatter», ved siden av abalone, sjøpølse og noen fiskearters svømmeblære.
Haifinnefliser selges også på kinesiske apotek, idet de inngår i kinesisk medisins vide repertoar.
Finner fra visse haiarter et over århundrene blitt identifisert som særlig smakelige. Mange mener at de aller beste kommer fra fisker som strengt tatt ikke er haier, som hairokker og sagfisker. Et FAO-dokument fra 2009 identifiserer de følgende haiartene som de mest ettertraktede på markedet: Tigerhai, makrellhai, sandbankhai, oksehodehai, hammerhai, Carcharhinus limbatus, håbrann, blåhai og Alopias pelagicus.
Kritikk
Enkelte miljøvernorganisasjoner kritiserer bruken av haifinner. Fangstmetodene er tildels slik at finnene skjæres av de fangede haifiskene, som så slippes ut i havet igjen, der de lider en langsom og kvalfylt død enten av blodtapet eller av kvelning idet haien må svømme for å kunne ta opp i seg og bearbeide oksygenholdig vann.
Et annet aspekt er at haien, som er høyest i næringskjeden, akkumulerer særdeles store mengder av miljøgifter som kvikksølv.
Julius Jackson
Julius Jackson (født 1. august 1987) er en amatørbokser fra De amerikanske Jomfruøyer, som konkurrerer i vektklassen lett tungvekt. Jackson har ingen større internasjonale resultater, og fikk sin olympiske debut da han representerte Jomfruøyene under Sommer-OL 2008, der han ble slått ut i første runde.
EM i duatlon 1993
EM i duatlon 1993 (europamesterskapet i duatlon) ble arrangert i Königslutter i Tyskland i 1993.
Duatlon er en variant av triatlon, men uten svømming.
Crawford County (Georgia)
Crawford County er et fylke i den amerikanske delstaten Georgia. Ved folketellingen i 2010 hadde fylket 12 630 innbyggere.
Rød Front (avis)
Rød Front var en norsk avis, utgitt på Hamar fra 15. mars 1932 til 26. oktober 1934. Den var organ for Hedmark distrikt av Norges Kommunistiske Parti.
Avisen kom ukentlig, opprinnelig som en firesiders trykksak i et nokså lite avisformat à la tabloid. Fra desember 1932 ble formatet større og avisen fyldigere.
I avisens levetid ble det med vekslende hell gjennomført kampanjer blant NKP-medlemmene og leserne for å skaffe abonnenter og midler til driften. Om responsen uteble gikk redaksjonen ikke av veien for å refse grasrota: «Nu må vi konkret stille det spørsmål om avdelingene føler noe ansvar for avisen og dens fremtid. Hvis dere det ikke gjør, så er det jo bare fortsatt å gi fanden i det hele.»
Fra november 1933 til januar 1934 gjennomførte man en egen «nyttårs-kampanje», og etter to års drift klarte man i april 1934 å trappe opp til to utgaver ukentlig.
Redaktør for avisen var Ole Engeli.
Liste over Karatsjajevo-Tsjerkessias overhoder
Den karatsjajske-tsjerkessiske autonome oblast 1922 – 1926
Den karatsjajske autonome oblast 1926 – 1943
Den tsjerkessiske autonome oblast 1928 – 1957